Adrian Sârbu este în doliu! Tatăl fostului mogul de la Pro TV a fost găsit în stare de inconștiență marți, 14 mai 2024, în baia casei de agrement din localitatea Vulcan, județul Brașov. Cea care a făcut descoperirea a fost bucătăreasa familie. Bărbatul a fost transportat de urgență la spital, însă starea sa s-a înrăutățit. Gheorghe Sârbu s-a stins din viață joi, 16 mai 2024, la orele dimineții.
Gheorghe Sârbu a fost una dintre cele mai cunoscute și respectate figuri din comunitățile din Brașov, Covasna și Harghita, fiind un jurnalist remarcabil timp de decenii întregi. Din nefericire, tatăl lui Adrian Sârbu s-a stins din viață la vârsta de 95 de ani.
În urmă cu două zile, bărbatul a fost găsit inconștient în baia bazei de agrement a familiei, de la Vulcan. Descoperirea terifiantă a fost făcută de către una dintre bucătărese. Atunci când a fost găsit, Gheorghe Sârbu prezenta o plagă înjunghiată, se precizează în primele rapoarte.
Gheorghe Sârbu a fost un jurnalist celebru, care a activat în domeniu cu numele de „nea Ghiță”. Acesta a publicat la diverse publicații, inclusiv la „Drum nou”. Mai mult, tatăl lui Adrian Sârbu a contribuit la fondarea și evoluția ziarelor „Cuvântul nou” din Sfântu Gheorghe și „Informația Harghitei” din Miercurea Ciuc.
După Revoluția din decembrie 1989, Sârbu s-a implicat activ în lansarea postului de televiziune Pro TV Brașov, fiind unul dintre pionii principali care au ajutat în formarea multor profesioniști din domeniul mass-media. Fiul său s-a aflat la cârma postului generalist Pro TV timp de mai mulți ani. Printre cei cu care a colaborat cu celebrul jurnalist se regăsește și Ioan Popa, o figură importantă în presa din Brașov.
„Devenind redactor la ziarul «Cuvântul nou» din Sfântu Gheorghe, nea Ghiță era secretar general de redacție, iar eu, ca proaspăt absolvent de facultate, îmi începeam drumul în activitatea de redactor. Nea Ghiță, cu o înțelepciune și un simț al măsurii deosebite, m-a inițiat în arta disciplinei cuvântului și scrisului. Era un mentor autentic, întotdeauna gata să ajute și să îndrume”, a dezvăluit Ioan Popa, fost redactor șef la „Drum nou”, potrivit Adevarul.
Mai mult, Ioan Popa și-a reamintit că Gheorghe Sârbu făcea parte printre puținii șefi de redacție care niciodată nu intervenea asupra textelor redactorilor.
„Prefera să ne convoace în biroul său și să ne întrebe dacă suntem mulțumiți de cum am redactat materialul. Așa că, împreună, găseam mereu cea mai bună formulare”, a mai spus Ioan Popa.
Gheorghe Sârbu, tatăl lui Adrian Sârbu, va fi condus pe ultimul drum sâmbătă, 18 mai, 2024. Slujba de înmormântare va avea loc începând cu ora 13:00, la Biserica Sfântul Nicolae din Șcheii Brașovului.